Melinda a debutat în Liga Națională de Handbal la vârsta de 16 ani, la clubul HC Selmont Baia Mare, devenit ulterior Știința HCM Baia Mare, și a fost timp de șapte ani componenta acestei echipe. În acest timp, ea a făcut parte din loturile României de junioare, tineret și senioare și a fost selecționată în echipa României la Campionatul European de Handbal Feminin din 2008 și la Campionatul Mondial de Handbal Feminin din 2009.